कासरनी-झाड़पा मार्ग पर सुगम हुआ आवागमन
तीन वर्षों बाद सड़क पर हुआ डामरीकरण
भास्कर संवाददाता|रहटगांव
क्षेत्र को सिराली से जोड़ने वाली मुख्य सड़क में कासरनी से झाड़पा के बीच तीन किलोमीटर सड़क कई वर्षों से डामरीकरण नहीं हो पाया था। जिसके कारण सड़क में जगह-जगह गड्ढे और गिट्टीयां उखड़ पड़ी थी। अब डामरीकरण होने के बाद ग्रामीणों का आवागमन सुगम हो गया है।
ग्रामीण द्वारा इसकी शिकायत मुख्यमंत्री हेल्प लाइन पर भी की थी। इसके अलावा हरदा विधायक डॉ. आरके दोगने एवं टिमरनी विधायक संजय शाह को भी समस्या से अवगत कराया था। जिसके चलते एक माह पूर्व सड़क का कार्य पीडब्ल्यूडी विभाग द्वारा शुरू किया गया, जो अब पूर्ण हो चुका है। करीब तीन किमी सड़क के बनने से लगभग 30 गांवों के ग्रामीणों को आवागमन में आसानी हो गई है। किसान भी अब स्थानीय मंडी में अपनी फसल बिना परेशानी के ले जा सकेंगे।
बदहाल सड़क की वजह से किसान अपनी फसल हरदा मंडी में बेचने जाते थे। विभाग के केके रघुवंशी ने बताया कि पूर्व में इस सड़क के लिए कई बार टेंडर लग चुके थे, लेकिन इस बार विशेष प्रयासों से ठेकेदार मिला और काम भी पूर्ण हो गया। इसकी लागत करीब 40 लाख रुपए है।
hin_Deva hin_Deva bho_Deva hin_Deva hin_Deva hin_Deva